Валянціна Андрэеўна і Анатоль Філімонавіч ужо на пенсіі, але склалася ўражанне, што іх сапраўднае жыццё толькі пачынаецца. З такім захапленнем і энтузіязмам гаспадыня расказвае аб штодзённых занятках, што становіцца зразумела: ім няма калі сумаваць. Ледзь сонца прабіваецца, яны ўжо на рыбалцы або ў ягадах ці грыбах. Сняданак са свежай рыбінай ці варэнікам – гэта для іх натуральна. А потым зноў у рукі бяруць: яна – сякатар, матыгу, ён – нажоўку, кельню. Так з дня ў дзень, ствараючы прыгажосць і задавальненне.